Stade Océane on ranskalaisen Le Havre AC:n kotistadion.
Jalkapallo on Ranskan suosituin urheululaji. Se alkoi nousta suosituksi 1900-luvun vaihteessa. Nykyään jalkapalloa pelaa säännöllisesti yli kaksi miljoonaa ranskalaista.

Ranskan jalkapalloliitto
------------------------

Ranskan jalkapalloliitto (FFF) perustettiin vuonna 1919. Perustaminen johtui siihen mennessä saavutetusta kansainvälisestä menestyksestä. Vain vuoden sisään perustamisesta liitto otti haltuun Ranskan cupin. Nykyään liitto hallitsee kaikkea Ranskan jalkapalloa, valiten myös pelaajat maajoukkueeseen.

Maajoukkue
----------

### Historia

Ranskan jalkapallomaajoukkue aloitti toimintansa vuonna 1904 ja samana vuonna se pelasi ensimmäisen ottelunsa Belgiaa vastaan. Ottelu päättyi 3-3 tasapeliin. Alkuaikoina maajoukkueella oli vaikeuksia identiteetin kanssa. Suurimmat ongelmat olivat FIFA:n ja USFSA:n välisiä, joiden vuoksi vuoden 1908 kesäolympialaisiin lähetettiin kaksi erillistä Ranskan maajoukkuetta, joista toinen oli FIFA:n ja toinen USFSA:n lähettämä. Tämän jälkeen asiaan puuttui CFI, joka määräsi, että maajoukkueesta vastasi FIFA. Tämän jälkeen USFSA hajosi osaksi CFI:tä ja kuusi vuotta myöhemmin CFI:stä muodostui Ranskan jalkapalloliitto. Liiton muodostaminen näkyi tuloksissa, kuten 2-1 voittossa Englannista.

#### MM-kisat

##### Aikaiset kisat

Ranska pelaamassa Chileä vastaan vuoden 1930 kisoissa.
Ranska osallistui vuonna 1930 Uruguayssa pelattuihin MM-kisoihin. Ranska voitti ottelunsa Meksikoa vastaan, mutta hävisi tulevat ottelunsa Chileä ja Argentiinaa vastaan.

Ensimmäiset kisat Ranskassa pidettiin vuonna Jalkapallon maailmanmestaruuskilpailut 1938. Kyseessä oli kolmannet jalkapallon maailmanmestaruuskilpailut. Kisaisäntä Ranska ylsi kisoissa aina puolivälieriin asti. Kisat voitti lopulta toista kertaa putkeen Italia.

##### Myöhemmissä kisoissa

Vuoden 1958 Ruotsin kisoissa Ranska ylsi kolmannelle sijalle hävittyään Brasilialle. Silloin 17-vuotias hyökkääjä Pelé iski Ranskaa vastaan hattutempun.

Seuraavien vuosien menestys oli hyvin vaisua, kunnes Ranska voitti ensimmäisen kerran jalkapallon MM-kisat kotikentällään Ranskassa. Joukkueen parhaimmistoa kisoissa olivat esim. Zinédine Zidane, Lilian Thuram sekä Thierry Henry, jotka eivät olleet "tyypillisiä" valkoihoisia ranskalaisia. Tämän vuoksi joukkue sai suuren kunnian lisäksi myös kritiikkiä, koska joukkueesta puuttui *ranskalaisuutta*. Voitto oli kuitenkin suuri yllätys ja suuri ylpeyden aihe ranskalaisille.

Vuonna 2002 Etelä-Koreassa Ranska ylsi puolivälieriin, jossa vastaan asettui Brasilia. Ranska hävisi ottelun tulevaa mestaria vastaan tippuen kisoista.

Zidane vuoden 2006 finaalissa.
Vuoden 2006 Saksassa pelatuissa kisoissa Ranska ylsi aina finaaliin saakka. Ranska hävisi ottelun Italialle, mutta ottelu muistetaan kuitenkin paremmin dramaattisuudestaan. Ottelun ollessa jatkoajalla Italialainen puolustaja Marco Materazzi sekä Ranskan Zinédine Zidane ajautuivat sananvaihtoon, jonka päätteeksi Zidane puski Materazzia päällään rintaan saaden ottelusta ulosajon. Materazzi oli aikaisemmin repinyt Zidanea paidasta, jolloin Zidane oli sanonut, että voi antaa Materazzille paitansa jos hän sitä niin paljon halusi. Materazzi oli vastannut Zidanelle "*Otan mieluummin huoraavan siskosi*", jolloin Zidane puski Materazzia.

2010 kisoissa Ranska jäi alkulohkoon. Se pelasi tasan Uruguayn kanssa, mutta hävisi kaksi muuta ottelua jääden lohkoon.

Vuonna 2014 Ranska voitti lohkonsa siirtyen kuudentoista parhaan mukaan. Ensimmäisessä karsintaottelussa vastaan asettui Nigeria, jonka Ranska voitti 2-0. Puolivälierissä vastaan asettui tuleva voittaja Saksa, jolle Ranska hävisi lukemin 0-1.

Vuoden 2018 kisoissa Ranska ylsi finaaliin asti, jossa vastaan asettui Kroatia. Ranska voitti finaalin lukemin 4-2. Mestaruus oli joukkueen toinen ikinä.

##### Muut maajoukkueet

*Pääartikkeli: Ranskan naisten jalkapallomaajoukkue, Ranskan alle 21-vuotiaiden jalkapallomaajoukkue*

Liigajärjestelmä
----------------

Ranskan liigajärjestelmää pyörittää Ligue de Football Professionnel. Sarjatasot ovat Ligue 1, Ligue 2, Championnat National, National 2 sekä National 3. Turnauksia ovat taas Coupe de France, Coupe de la Ligue sekä Trophée des Champions.

Kannattajakulttuuri
-------------------

### Ultrat

Saint-Étiennen kannattajia Pariisissa vierasmatkalla.
Ranskassa kannattajat ovat suuri osa jalkapalloa. Otteluiden aikana joukkueiden Ultrat kannattavat joukkuettaan kovaäänisesti. Myös Tifot ovat yleisiä näkyjä. Tärkeitä otteluita kannattajille ovat Derby-ottelut, jotka otellaan usein viereisen kaupungin joukkuetta vastaan. Suurin Ranskan derbyistä käydään Lyonin ja Saint-Étiennen välillä. Kaupunkien riidat voidaan jäljittää hyvin kauas historiaan, mutta nykyään taistelu käydään jalkapallon välillä. Toinen merkittävä ottelu on PSG:n ja Olympique de Marseillen välillä käytävä Le Classique. Ranskan kahden suurimman kaupungin välisestä ottelusta on tullut ajan saatossa yksi Ranskan suurimmista derby-otteluista. Muista derbyistä eroten Le Classiquella ei ole hirveän suurta historiaa. Suureksi se alkoi muodostua 1980-luvulla. Tästä eteenpäin derby on kasvanut suuresti.

### Huliganismi

Lille OSC:in kannattajia ottelussa PSV Eindhovenia vastaan.
Huliganismi ei ole Ranskassa hirveän yleinen ongelma. Sitä esiintyy yleensä vain otteluiden jälkeen. Nämä ottelut ovat oikeastaan aina joko derby-otteluita tai kansainvälisiä maajoukkueen otteluita. Syynä tähän on se, että jos Ranskassa jäät kiinni poliisille vahingoittaessasi julkisia paikkoja, kauppoja tai tapellessasi toisen joukkueen kannattajien kanssa saat suuria sakkoja ja mahdollisesti vankeutta.

Lähteet
-------

1. 1 2  Football in France - Culture *TV5MONDE*. Viitattu 3.5.2021. (englanniksi)
2. 1 2 3 4 5 6 7  History of football in France *firstrosettastoneassignment.weebly.com*. Viitattu 3.5.2021. (englanniksi)
3. ↑  Football history - France *FootballHistory.org*. Viitattu 3.5.2021. (englanniksi)
4. 1 2 3 4 5  MM-jalkapallon historiaa (YLE:n tekemä, julkaistu Youtubessa) *YLE*. Viitattu 3.5.2021.
5. 1 2 3 4  Roth, Jeremy & Talpalar, Jamie: The Recent History of French Football: A Turbulent Ride On and Off the Pitch Duke University. Viitattu 3.5.2021. (englanniksi)
6. 1 2 3  Football in France *French-Property*. Viitattu 3.5.2021. (englanniksi)
7. ↑  Leppänen, Jelena: Tähtifutaajan ura päättyi rumasti tasan 10 vuotta sitten – Italian ärsyttäjä Zidanelle aiheuttamastaan raivokohtauksesta: "Sanani olivat tyhmiä, mutta..." *Iltasanomat*.  9.7.2016. Viitattu 3.5.2021.
8. ↑  Tästä Zidane raivostui *Iltalehti*.  18.8.2007. Viitattu 3.5.2021.
9. ↑  Ornstein, David: Germany became the first nation to reach four consecutive World Cup semi-finals as Mats Hummels' early header proved enough to see them past France at the Maracana. *BBC Sports*.  4.7.2014. Viitattu 3.5.2021. (englanniksi)
10. ↑  McNulty, Phil: France won the Fifa World Cup for the second time by overcoming Croatia's bold challenge in a thrilling final in Moscow's Luzhniki Stadium. *BBC Sports*.  15.7.2018. Viitattu 4.5.2021. (englanniksi)
11. ↑  Sacha: Everything about Football in France *French Iceberg*. Viitattu 4.5.2021. (englanniksi)
12. ↑  Bushe, Lee: Lyon vs Saint-Étienne: France's Biggest Local Derby *90 min*.  12.4.2020. Viitattu 4.5.2021. (englanniksi)
13. ↑  Sim, Josh: Marseille vs Paris Saint-Germain: The Modern Day Derby That Became the Biggest Game in France *90 min*.  28.4.2020. Viitattu 4.5.2021. (englanniksi)

Aiheesta muualla
----------------

* Kuvia tai muita tiedostoja aiheesta **Ranskan jalkapallo** Wikimedia Commonsissa

RanskaRanskan jalkapallo
Lajiliitto: Ranskan jalkapalloliitto   

Sarjat: Ligue 1 | Naisten mestaruussarja | Ligue 2 | Championnat National | National 2 | National 3   

Cup-kilpailut: Ranskan cup | Ranskan liigacup | Trophée des Champions   

Maajoukkueet: Ranskan maajoukkue | Ranskan naisten maajoukkue | Alle 21-vuotiaiden maajoukkue